George Herriman begynte sin karriere som serietegner tidlig på 1900-tallet. I 1910 skapte han serien , som var en daglig avisstripe om en smått dysfunksjonell familie. I denne serien opptrådte også en katt og en mus, som ble populære og fikk sin egen stripe i 1913 under tittelen . Det er en absurd humorserie om en vill katt, ei rampete mus og en hund som er politimann. De møtes i et stilisert, øde gatelandskap med merkelige formasjoner, og står i et umulig trekantforhold til hverandre der alle elsker feil figur, det vil si den som hater en. Humoren består av slapstickkomikk der musa kaster en murstein på fienden, den forelskede katten, og en blanding av kjærlighetsforviklinger og underfundige vitser omkring kommunikasjon. Krazy Kat fikk sin egen søndagsside i 1916, som ga Herriman mulighet til å boltre seg og utvikle universet mer enn hva dagsstripen hadde gjort. Serien ble ingen stor kommersiell suksess, men syndikert til omkring 30 aviser og var svært populær blant intellektuelle og kritikere; blant annet skrev kunstkritikeren Gilbert Seldes et rosende essay om serien i sin bok (1924, oppdatert 1957). Poeten E.E. Cummings skrev forordet til den første boksamlingen med Krazy Kat i 1946. har ofte blitt regnet blant tidenes beste tegneserier, og Bill Watterson, skaperen av , er bare en av flere serieskapere som har nevnt Herriman og Krazy Kat som sin viktigste inpirasjonskilde.